**PRIMAR**

**Nr.87598/05.09.2023**

**REFERAT DE APROBARE**

privind neasumarea preluării la nivel local a responsabilităților privind derularea Programului pentru școli al României, pentru unitățile de învățământ din Municipiul Bistrița, în perioada 2023-2029

Prin Ordonanţa Guvernului nr. 13/2017 privind aprobarea participării României la Programul pentru şcoli al Uniunii Europene, cu modificările și completările ulterioare, seîncurajează consumul de fructe, legume și lapte în școli, având ca obiectiv promovarea obiceiurilor alimentare sănătoase în rândul copiilor. Programul derulat de UE include, pe lângă distribuirea de alimente, programe educaționale specifice dedicate copiilor. România a ales să implementeze acest program în beneficiul elevilor şi în sprijinul unei educaţii pentru alimentaţie sănătoasă.

Prin adresa nr.VIII. 19481/24.08.2023, înregistrată la Primăria municipiului Bistriţa cu nr. 84133/24.08.2023, Consiliul Judeţean Bistriţa-Năsăud solicită transmiterea Hotărârii Consiliului Local al municipiului Bistriţa privind asumarea sau neasumarea preluării la nivel local a responsabilităților privind derularea Programului pentru școli al României, pentru unitățile de învățământ din Municipiul Bistrița, în perioada 2023-2029.

Potrivit Legii nr. 55/2018 pentru aprobarea Ordonanţei Guvernului nr. 13/2017 privind aprobarea participării României la Programul pentru şcoli al Uniunii Europene, modificată prin Ordonanța de Urgență nr.31 /2023 pentru modificarea și completarea Ordonanței Guvernului nr.13/2017 la punctul 1 se precizează: “autorităţile competente la nivel local pentru aplicarea Programului pentru şcoli sunt consiliul judeţean şi/sau consiliul local, care îşi asumă organizarea şi derularea procedurilor de atribuire a contractelor pentru achiziţia produselor aferente Programului”. Astfel, legea oferă posibilitatea autorităţii publice locale de a se implica în derularea şi organizarea programului. Punctul 1.4 din Anexa 6 la Hotărârea Guvernului nr. 652/2023 stipulează: “pentru o bună aplicare a Programului pentru şcoli al României, în funcţie de specificul local şi posibilităţile organizatorice şi cu încadrarea în sumele alocate, autorităţile administraţiei publice locale de la nivelul judeţului sau municipiului Bucureşti, după caz, colaborează cu celelalte autorităţi ale administraţiei publice locale din judeţ sau de la nivelul subdiviziunilor administrativ-teritoriale ale municipiului Bucureşti, după caz, în vederea adoptării, în termen de 15 zile lucrătoare de la data aprobării bugetului cu această destinaţie, a hotărârilor autorităţilor deliberative de la nivelul unităţilor/subdiviziunilor administrativ-teritoriale cu privire la asumarea/neasumarea responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor aferente

programului şi a contractelor/acordurilor-cadru de prestare a serviciilor pentru derularea măsurilor educative, la nivel judeţean şi/sau local.”

Prin Hotărârea nr. 93/30.05.2019 Consiliul Local al municipiului Bistriţa a aprobat neasumarea responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor aferente Programului pentru şcoli al României în perioada 2017-2023.

Date fiind cele de mai sus, propun şi susţin spre aprobare proiectul de hotărâre privind neasumarea preluării la nivel local a responsabilităților privind derularea Programului pentru școli al României, pentru unitățile de învățământ din Municipiul Bistrița, în perioada 2023-2029.

**Primarul municipiului Bistriţa,**

**Ioan Turc**